Diari Oficial de la Generalitat Valenciana


Sumari del DOGV 6843, del 20-08-2012 (2012/7694)

Informació pública de la subhasta de béns inmobles. Expedient número Z-92-1839-V.
---------------------------------------------------------------------------------

### Dades del document

Número de DOGV
:   6843

Data del DOGV
:   20-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7694


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la subhasta de béns inmobles. Expedient número H-02-7643-P. [2012/7694]  
El president de la Junta Arbitral de Transports de València comunica:  
Conclosos els tràmits oportuns i adoptat l'acord per part de la Junta Arbitral de Transports de València en l'expedient J-97-6987-K, seguit a instàncies de Turiatrans, SL, amb domicili en c/ Sant Josep de Calassanç, 24, baix, de València, com a conseqüència d'haver sigut refusada la mercaderia transportada tant pel remitent com pel consignatari, és procedent la informació pública de la subhasta, per un termini de 10 dies abans de la data de la primera subhasta, del material que després s'especificarà, i s'assenyala per a l'acabament de l'acte, el dia 3 de setembre de 2012, a les 12.00 hores, als salons d'esta Conselleria, situada en l'avinguda. Blasco Ibáñez, 50, 5a planta, de València, amb les prevencions següents:  
1. Les postures hauran de realitzar-se a l'alça a partir del preu indicat com a base de licitació.   
2. Des de l'anunci fins a la data de la celebració de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del president de la Junta Arbitral de Transports de València i en el domicili citat de la Conselleria d'Infraestructures, Territori i Medi Ambient. L'obertura, la qual serà pública, es realitzarà a les 12.00 hores del mencionat dia 3 de setembre de 2012, en el lloc indicat.  
El sobre que continga l'oferta i el resguard de la fiança, haurà de tindre consignat en la seua portada el número d'expedient objecte de la subhasta a què es concorre.  
3. Només l'executant podrà fer postura per a cedir l'acabament a un tercer.  
4. Per a prendre part en la subhasta, els licitadors hauran d'ingressar prèviament en el compte número 4037-8117-10-4246868556, de l'entitat bancària Bankia, una fiança prèvia del 10% del preu de taxació (valoració) que servix de tipus per a la subhasta i que sense este requisit no podran ser admesos a licitació. Eixe 10% sobre el tipus, serà fix per a qualsevol de les dates de subhasta.  
5. Els adjudicataris dels béns hauran de completar el pagament en l'acte davant de la mesa de la subhasta o per mitjà d'ingrés en el compte abans mencionat immediatament posterior a l'adjudicació o dins de l'endemà hàbil a la celebració de la subhasta.  
De no verificar-se el pagament en la forma i la data indicades, l'adjudicatari perdrà el seu dret, així com, si és el cas, la quantitat depositada com a fiança prèvia a la licitació.  
Si no hi ha postors en la primera subhasta, s'assenyala per a una segona el dia 4 de setembre de 2012, a les 12.00 hores, en el mateix lloc ja citat, per a la qual servirà de tipus el 75% de la valoració.  
La tercera subhasta se celebrarà, si és el cas, el dia 5 de setembre de 2012, a les 12.00 hores, en el referit lloc. La postura mínima serà de 2.100 euros i serà declarada deserta en aquelles ofertes inferiors a esta quantitat.  
Béns objecte de la subhasta:  
22 big bag de compost de PVC amb fusta i 44 bales de porexpán o suro blanc, amb un pes brut de 22.000 kg.  
El preu de taxació (valoració) d'esta mercaderia és de 6.241 euros (sis mil dos-cents quaranta-un euros).  
Este material està depositat per a la seua comprovació, en els locals de l'empresa depositària Distriblanc, SL, amb domicili en el c/ Venda de Ferrer, 6, polígon industrial Nord d'Almussafes (València).  
  
  
València, 23 de juliol de 2012.- El president de la Junta Arbitral de Transports de València: Ramón Escrig Moreno.